open-index/open-wikipedia-markdown huggingface dataset:
גיולה פולגאר

**גיולה פולגאר** (בהונגרית: **Polgár Gyula**; 8 בפברואר 1912 – 24 ביוני 1992) היה כדורגלן ומאמן הונגרי, ששיחק בעמדת הבלם. שיחק במדי נבחרת הונגריה בגמר מונדיאל 1938.

## ביוגרפיה
פולגאר נולד ב-8 בפברואר 1912 בקישטלק שבאימפריה האוסטרו-הונגרית. תחילת הקריירה שלו הייתה במ.ט.ק הונגריה מבודפשט ואחרי שנה אחת בלבד עבר למועדון הקטן יותר מעיר הבירה, בודאי 11, שם שיחק תחילה כקשר. ב-1933 עבר פולגאר לפרנצווארוש שהייתה אז לקבוצה הטובה בהונגריה, שם שיחק לצד שחקנים גדולים כמו ג'רג' שארושי, בלה שארושי, יוז׳ף טאקאץ׳ וגזה טולדי. בקבוצה הוא נשאר עד 1944 וזכה עימה ב-4 תוארי אליפות, 3 גביעים, בגביע מיטרופה של 1937 והוא נבחר לשחקן השנה בהונגריה לשנת 1934. ב-1945 חזר פולגאר למ.ט.ק אז שיחק לצד נאנדור הידגקוטי, שלימים הפך לשחקן משמעותי בקבוצתו ובנבחרת הונגריה, וב-1947 עבר ל-AC מגנטה שמהליגה השנייה באיטליה. אחרי עונה אחת בה הודיע על פרישתו ממשחק.

פולגאר ערך את הופעת הבכורה שלו בנבחרת הונגריה ב-18 בספטמבר 1932 בניצחון 1–2 על צ'כוסלובקיה בבודפשט. עם משחקו השלישי בה הגיע גם שערו הראשון במשחק נגד אוסטריה. פולגאר היה בסגל הנבחרת בטורניר גביע העולם ב-1934 ו-1938, אך זכה להשתתף רק פעם אחת. בגמר מונדיאל 1938 נגד איטליה שיחק בהגנה לצד שנדור בירו לאחר שלאורך כל אותו טורניר היה למחליפו של לג'וס קוראני, שלא שיחק בגמר עקב החלטה טקטית. משחקו האחרון של פולגאר בנבחרת, שהיה ל-26 בסך הכל, הגיע ב-1 בנובמבר 1942 בניצחון 0–2 על שווייץ.

לאחר סיום הקריירה פולגאר היה למאמן שאימן תחילה כמה מועדונים מהמעמד הנמוך בהונגריה. בעקבות המרד ההונגרי הוא היגר לאוסטרליה שם אימן את APIA לכהרדט, התאחדות המהגרים האיטלקים בסידני, וזכה עימה באליפות העיר ובגמר אליפות המדינה ב-1964. פולגאר נפטר ב-24 ביוני 1992 בסידני שבאוסטרליה בגיל 80.

## תארים
;פרנצווארוש
*אליפות הונגריה (4): 1934, 1938, 1940, 1941
*הגביע ההונגרי (3): 1934, 1942, 1943
*גביע מיטרופה: 1937
;נבחרת הונגריה
*סגנית גביע העולם: 1938

## קישורים חיצוניים

## הערות שוליים

קטגוריה:כדורגלני נבחרת הונגריה
קטגוריה:כדורגלני מונדיאל 1934
קטגוריה:כדורגלני מונדיאל 1938
קטגוריה:כדורגלני מ.ט.ק. בודפשט
קטגוריה:מהגרים מהונגריה לאוסטרליה
קטגוריה:הונגרים שנולדו ב-1912
קטגוריה:הונגרים שנפטרו ב-1992
Love Is the Answer

**Love Is the Answer** (בעברית: **אהבה היא התשובה**) הוא אלבום האולפן ה-32 של הזמרת ברברה סטרייסנד אשר יצא ב-29 בספטמבר 2009. בניגוד לאלבומיה הקודמים האלבום הוא אלבום ג'אז. האלבום הופק על ידי דיאנה קרול (אשר ניגנה גם בפסנתר בשירי האלבום) וטומי ליפומה.

בנוסף האלבום גם מכיל מוזיקת קונצרט אשר נעשתה על ידי ג'וני מנדל, אנת'וני וילסון ואלן ברודבנט. בנוסף למהדורה הרגילה של האלבום לאלבום גם יצאה מהדורת דלוקס הכוללת דיסק נוסף אשר כוללות גרסאות שונות לשירי האלבום הכוללים רק את קולה של סטרייסנד ואת נגינתה של קראל.

## ביקורת והצלחה
האלבום זכה לשבחים מהמבקרים ובנוסף גם הגיע למקום הראשון בארצות הברית מה שהפך אותו לאלבום התשיעי שלה לעשות זאת ובכך סטרייסנד שברה שיא שהפכה לאמן היחיד בהיסטוריה עם אלבום במקום הראשון בארצות הברית ב-5 עשורים שונים. האלבום הגיע למעמד אלבום זהב בארצות הברית עם מכירות של 521 אלף עותקים ובכך הפך לתקליט ה-51 של סטרייסנד (כולל אלבומי אוסף, אלבומי להיטים וכדומה) שמגיע למעמד זהב במדינה.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ברברה סטרייסנד
קטגוריה:אלבומים באנגלית
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת קולומביה רקורדס
The Ultimate Collection (אלבום של ברברה סטרייסנד, 2010)

**The Ultimate Collection** (בעברית: **האוסף האולטימטיבי**) הוא אלבום אוסף של הזמרת ברברה סטרייסנד אשר יצא ב-29 במרץ 2010.

האלבום הגיע למקום ה-8 בבריטניה ומכר באותו השבוע 24,736 עותקים. בסוף אותה שנה הוא היה לאלבום ה-51 הנמכר ביותר בבריטניה באותה שנה עם מכירות של 231 אלף עותקים ובסוף 2013 הוא הגיע למעמד פלטינה במדינה.

בצפון אמריקה האלבום זכה להצלחה פחותה כאשר לא דורג במצעד האמריקאי או קיבל שם מעמד ובקנדה דורג במקום ה-24 בלבד וגם לא קיבל מעמד. מדינה נוספת בה האלבום קיבל מעמד הייתה הונגריה שם קיבל מעמד אלבום זהב.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ברברה סטרייסנד
קטגוריה:אלבומי אוסף באנגלית
קטגוריה:אלבומי חברת קולומביה רקורדס
Release Me (אלבום)

**Release Me** (בעברית: **שחרר אותי**) הוא אלבום אוסף של הזמרת ברברה סטרייסנד אשר יצא ב-25 בספטמבר 2012. האלבום מכיל אוסף של שירים של הזמרת שהקליטה בעברה אך לא שוחררו מעולם.

## רקע
סטרייסנד אישרה את יציאת האלבום כחודש לפניי באתר הרשמי שלה. האלבום מכיל אוסף של שירים שהקליטה סטרייסנד אך מעולם לא שחררה, אותם הקליטה בין השנים 1967 ל-2011, שירים שהיו אמורים להיכנס בין היתר לאלבומים כמו Stoney End ,The Broadway Album ו-Back to Broadway. עם שחרורו האלבום גם לווה בסרט ביוטיוב בו הזמרת מדברת על כל שיר באלבום. מתוך האלבום לא יצאו סינגלים רשמיים אך כן צולם קליפ לשיר "I Think It's Going to Rain Today".

האלבום הגיע למקום ה-7 במצעד האמריקאי כאשר מכר 40 אלף עותקים באותו שבוע ובכך הפך לאלבום ה-32 שלה שמגיע לעשירייה הפותחת בארצות הברית.

## רשימת רצועות

## מיקומי שיא

## קישורים חיצוניים

קטגוריה:אלבומי ברברה סטרייסנד
קטגוריה:אלבומי אוסף באנגלית
קטגוריה:אלבומי חברת קולומביה רקורדס
טקס פרסי לורנס אוליבייה 1997

**טקס הענקת [[פרס אוליבייה|פרסי לורנס אוליבייה]] לשנת 1997** נערך בלונדון על ידי האיגוד של תיאטרון לונדון כהוקרה על הישגים בתיאטראות וסט אנד.

## זוכים ומועמדים

## הפקות עם מועמדויות וזכיות מרובות
ההפקות הבאות היו מועמדות למספר פרסים:
* 8: "טומי"
* 5: "אמנות", "יון גבריאל בורקמן" ו"סטנלי"
* 4: "מרטין גר" ו"תשוקה"
* 3: "בית בובות", "אליס בארץ הפלאות", *By Jeeves*, "ברנשים וחתיכות" ו"מי מפחד מווירג'יניה וולף?"
* 2: "אליס בארץ הפלאות", *Smokey Joe's Cafe*, *The Herbal Bed*, "טריסטן ואיזולדה" ו"הדוד וניה"

ההפקות הבאות זכו במספר פרסים:
* 4: "סטנלי"
* 3: "טומי"
* 2: "מרטין גר"

## קישורים חיצוניים
* פרסי אוליבייה לשנת 1997

קטגוריה:טקסי פרס אוליבייה
קטגוריה:1997 בממלכה המאוחדת
The Classic Christmas Album

**The Classic Christmas Album** (בעברית: **אלבום חג המולד הקלאסי**) הוא אלבום אוסף של מוזיקת חג המולד של הזמרת ברברה סטרייסנד אשר יצא ב-27 בספטמבר 2013 על ידי לגסי רקורדס וסוני מיוזיק בידור. האלבום הופק על ידי דידייה סי דויטש, ג'פרי ג'יימס וטים סטורגס ומכיל אוסף של שירים אשר היו באלבומי חג מולד קודמים של סטרייסנד.

האלבום זכה לביקורות חיוביות, כך למשל אתר "AllMusic" דירג אותו בציון 3.5 כוכבים מתוך 5. אך מבחינה מסחרית האלבום לא זכה להצלחה כאשר דורג במקום ה-95 בלבד במצעד האמריקאי ודורג במקום ה-93 בלבד בצ'כיה. בשאר המדינות האלבום אינו דורג או זכה למעמד כלשהו.

## הצלחה מסחרית
האלבום הגיע בשבוע הראשון ליציאתו למקום ה-150 בארצות הברית ובשבוע שלאחר מכן ירד למקום ה-152 ובשבוע השלישי צנח למקום ה-193. אך כחודש לאחר מכן נכנס מחדש למצעד למקום ה-95. לאחר מכן שהה שבועיים נוספים במצעד לפני שנפל ממנו לגמרי. במצעד אלבומי חג המולד האמריקאי האלבום הגיע למקום השני.

ב-2014 האלבום נכנס מחדש למצעד האמריקאי כאשר נכנס למקום ה-159. האלבום בילה 11 שבועות מצטברים במצעד האמריקאי. מחוץ לארצות ברית האלבום דורג במקום ה-93 בצ'כיה.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי אוסף מ-2013
קטגוריה:אלבומי חג המולד מ-2013
קטגוריה:אלבומי ברברה סטרייסנד
קטגוריה:אלבומי אוסף באנגלית
קטגוריה:אלבומי חברת סוני מיוזיק אנטרטיינמנט
חלום של כל גבר

**חלום של כל גבר** הוא סינגל של הראפר הישראלי סאבלימינל, בשיתוף עם הזמר הישראלי גלעד ויטל, אשר יצא לאור ב-2 בפברואר 2015, כסינגל הראשון מתוך אלבום האולפן הרביעי של סאבלימינל, "צבע לחיים".

## רקע וכתיבה
את השיר הוציא סאבלימינל לאחר הפסקה מתוקשרת מהוצאה לאור של מוזיקה. השיר נכתב והולחן על ידי סאבלימינל עצמו, וגם הופק על ידיו בשיתוף אייל מזיג. לדברי סאבלימינל, השיר נכתב בהשראת אשתו והוא מתאר אותה. לשיר שתי גרסאות נוספות: גרסה אקוסטית אשר יצאה כסינגל, וגרסה מזרחית בשיתוף הזמר שימי מזרחי שנכללה באלבום "צבע לחיים".

## הצלחה
השיר זכה להצלחה רבה בצאתו והגיע בשיאו למקום הראשון במצעד ההשמעות ברדיו של חברת מדיה פורסט, ולמקום השלישי במצעד השבועי של תחנת הרדיו רשת ג'. כמו כן, השיר היה למושמע ביותר בתחנות הרדיו על פי נתוני חברת מדיה פורסט ואף זכה בפרס "הקליפ הישראלי המשודר ביותר בערוץ MTV" בטקס "Media Music Awards" של שנת 2015 שערכה החברה. לפי נתוני אקו"ם, הגיע השיר למקום ה-11 במצעד השירים המושמעים ביותר ברדיו.

במצעד הפזמונים העברי השנתי זכה השיר להצלחה, והגיע למקום ה-11 במצעד השנתי של גלגלצ וה-38 במצעד השנתי של רשת ג'.

## ביקורת
בן שלו מהארץ העניק לשיר ביקורת שלילית: "הדבר המדהים ב'חלום של כל גבר', השיר החדש של סאב, הוא שאין בו שום עדות מפורשת לכך שזאת פרודיה עצמית. וזאת חייבת להיות פרודיה, כי לא ייתכן שמישהו יוציא שיר כזה, עם קליפ כזה, ויתכוון לכך ברצינות. גיבוב כזה של שוביניזם, אהבה עצמית, לאומנות, קיטש, מיליטריזם וקלישאות היפ־הופ יכול להיות אך ורק קומדיה נשכנית. ריספקט לסאבלימינל על הנכונות שלו לצחוק על עצמו, וריספקט לרמטכ"ל על הבחירה האמיצה לתעתע במאזין, לסרב להאכיל אותו בכפית הפרודיה, ולהסתכן בכך שמאזינים פחות מתוחכמים, ששומעים רק את הטקסט ולא את הסאב, יחשבו שהוא לגמרי רציני בשיר הזה".

אסף נבו מישראל היום העניק ביקורת לאלבום "צבע לחיים", ותיאר את השיר כ"שיר רומנטי שמתפרץ להמנון היפ־רוק גדול וכובש".

## רשימת השמעה

## מיקומי שיא

## גרסאות כיסוי

* במסגרת הסדרה "Oboy" ביצע סאבלימינל את השיר יחד עם משתתפי הסדרה.

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי סאבלימינל
קטגוריה:שירים בעברית
קטגוריה:שירים שנכתבו על ידי סאבלימינל
קטגוריה:שירים שהולחנו על ידי סאבלימינל
קטגוריה:שירים שהופקו על ידי סאבלימינל
קטגוריה:שירים על חלומות
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת משפחת תאקט
אלמקה

[ממוזער| כיתוב סבאי המופנה לאל אלמקה, ומזכיר חמישה אלים תימניים קדומים, שני ריבונים מכהנים ושני מושלים,   [המאה ה-7 לפנה"ס|המֵאָה ה-7 לפני הספירה]] 
**אלמקה** או **אלמוקה** (בשבאית: **𐩱𐩡𐩣𐩤𐩠**; בערבית: **المقه**) היה אל הירח של הממלכה התימנית העתיקה סבא. סגדו לו גם בממלכת דעמת וקיסרות אקסום באריתריאה וצפון אתיופיה.

Jacques Ryckmans states,  השושלת השלטת של סבא ראתה את עצמה כזרעו של האל. אלמקה מיוצג באנדרטאות על ידי צרור של ברקים המקיפים נשק מעוגל דמוי מגל. שוורים היו קדושים עבורו.

## מקדשיו
גם מקדש בראן וגם מקדש אוואם נועדו לאלמקה.

## קישורים חיצוניים

## הערות שוליים

קטגוריה:אלי ירח
פנג'אב (פקיסטן)

**פֻּנְגָ'אב** (באורדו ובפנג'אבי: **پنجاب**; מילולית: "חמש הימות") הוא מחוז במרכז פקיסטן. על פי מפקד האוכלוסין האחרון משנת 2023 אוכלוסייתו מנתה כ-127.689 מיליון בני אדם, מה שהופך אותו למחוז המאוכלס ביותר בפקיסטן וליחידה המנהלית התת-מדינית החמישית הכי מאוכלסת בעולם. ביחד עם מדינת פנג'אב בהודו, שתי המדינות חולקות ביניהן את חבל פנג'אב ואת מרכזי הדת הסיקית. המחוז הוא המרכז התעשייתי והמדיני של פקיסטן ומרב אוכלוסייתו ממוקמת על נהר האינדוס.

## היסטוריה
האתר הארכאולוגי הָארָאפָּה מלמד כי עוד בימיה של תרבות עמק האינדוס, במאה ה-26 לפנה"ס, הייתה תרבות מפותחת בעברו של המחוז העכשווי. פנג'אב מייצגת את היצירה האפית של המהאבהארטה לדת ההינדואיזם ונוסף על כך יישובה של תכסילא, האוניברסיטה הראשונה בהיסטוריה, גם הוא בגבולות המחוז. בשנת 326 לפנה"ס, אלכסנדר הגדול הביס את המלך ההינדי פורוס במסגרת קרב הידספס. האסלאם הגיע לפנג'אב במסגרת כיבושי הח'ליפות האומיית במאה ה-8 לספירה. מאותה תקופה ואילך שימשה פנג'אב כדרך המעבר של ממלכות פרסיות, אפגניות וטורקיות לתוך תת-היבשת ההודית. במהלך המאה ה-16 נבנה פורט אטוק במטרה להגן על הגבול מפני פולשים אפגנים. אחמד שאה דוראני השליט סדר ממשל אפגני של האימפריה הדוראנית על פנג'אב, אך תוך זמן קצר איבדה האימפריה את שליטתה בחבל הארץ לידי האימפריה הסיקית שבהמשך נפלה לידי הראג' הבריטי. עם חלוקת הודו חבל הארץ חולק ועברו המערבי בעל הרוב המוסלמי סופח למדינת פקיסטן.

פנג'אב הוא המחוז המתועש ביותר של פקיסטן. התעשייה והישגיה ממלאים 24% מכלל התוצר המקומי גולמי של המחוז. פנג'אב ידועה בעושר יחסי והיותה המחוז העשיר ביותר במדינה. פנג'אב עצמה מחולקת מבחינת עושר, בעוד צפון המחוז הוא מהאזורים העשירים ביותר במדינה, הדרום הוא אחד מהעניים ביותר במדינה. פנג'אב היא מהאזורים המעוירים ביותר בכל דרום אסיה כאשר 40% מהאוכלוסייה מתגוררים בערים ומדד הפיתוח האנושי גם הוא די גבוה ביחס לשאר המדינה.

מבחינה דתית, מדי שנה ההשפעה הסופית החזקה על המחוז מביאה אלפי מאמינים כתיירים. אבי הדת הסיקית, גורו נאנאק נולד בכפר קטן בפנג'אב. מקדשי קטאי ראג' ההינדיים גם הם נמצאים במחוז אשר סך הכול ממוקמים בו מספר אתרי מורשת עולמית שהוכרזו בידי אונסק"ו כגון גני שאלימאר, מצודת לאהור, האתרים הארכאולוגיים בתכסילא ומבצר רוהתאס.

## קישורים חיצוניים

* 
* 

## הערות שוליים

*
קטגוריה:פקיסטן: מחוזות
Dedicated

***Dedicated*** הוא אלבום האולפן הרביעי של הזמרת הקנדית קארלי ריי ג'פסן. האלבום יצא לאור ב-17 במאי 2019 דרך חברות התקליטים 604, Schoolboy ואינטרסקופ רקורדס.

לקידום האלבום יצאה ג'פסן לסיבוב ההופעות "The Dedicated Tour", במהלכו הופיעה באירופה, באמריקה הצפונית ובאסיה. כשנה לאחר הוצאתו, הוציאה ג'פסן את האלבום *[[Dedicated Side B]]*, הכולל שירים שלא נכנסו לאלבום זה.

האלבום הגיע למקום ה-18 במצעד האלבומים האמריקאי בילבורד 200, לאחר שמכר 21 אלף יחידות שקולות לאלבום בארצות הברית בשבוע הראשון להוצאתו. שבוע לאחר מכן ירד האלבום למקום ה-182, ובשבוע שאחריו יצא מהמצעד, לאחר ששהה בו שבועיים בלבד.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי קארלי ריי ג'פסן
קטגוריה:אלבומים באנגלית
קטגוריה:אלבומים שהופקו על ידי אלכס הופ
קטגוריה:אלבומים שהופקו על ידי ג'ון היל
קטגוריה:אלבומים שהופקו על ידי ג'ק אנטונוף
קטגוריה:אלבומי חברת אינטרסקופ רקורדס
קטגוריה:אלבומי חברת סקולבוי רקורדס
העצם המזמרת

**העצם המזמרת** (בגרמנית: **Der singende Knochen**) היא מעשייה גרמנית שלוקטה על ידי האחים גרים. בספרם "מעשיות האחים גרים", היא המעשייה ה-28.

## תקציר העלילה
בארץ שבה חזיר בר ידוע לשמצה גרם פגע באדמות וגבה את חייהם של בני אדם ובהמות, המלך הבטיח שמי שיצליח לתפוס את החזיר, חי או מת, יישא את בתו היחידה לאישה. שני אחים יצאו למשימה - הבכור היה חכם וערמומי, והצעיר היה תמים וטוב לב, אך לא חכם במיוחד.

האחים נכנסו ליער שבו שכן חזיר הבר מכיוונים שונים. בדרכו של הצעיר, הוא פגש איש קטן שנתן לו כידון שיעזור לו להרוג את החזיר מבלי שיפגע. הוא אכן הצליח להרוג אותו, ולאחר מכן סחב את גופתו על כתפיו עד שיצא מצידו השני של היער והגיע ליד פאב, שבו שהה האח הבכור שחשב שחזיר הבר בטח יברח לו ושכדאי לו להתחיל את המסע אחרי ששתה. הבכור ראה את אחיו הקטן נושא את גופת חזיר הבר וקינא בו. הוא קרא לו להיכנס לפאב ולשתות איתו, והצעיר סיפר לאחיו על השתלשלות האירועים. האח הבכור דאג לעכב את אחיו, ובחשכת הערב יצאו שניהם ללכת ביחד.

בהגיעם לגשר שעמד מעל נחל, האח הבכור דאג שאחיו ילך לפניו, ואז הכה אותו והפיל אותו למטה. האח הצעיר מת, ואחיו קבר אותו מתחת לגשר, הביא למלך את החזיר בעצמו והתחתן עם בתו. הוא דאג לספר שחזיר הבר בטח הרג את אחיו הצעיר, וכך האמינו כולם.

שנים רבות לאחר מכן הלך רועה צאן עם העדר שלו ליד הגשר, ומצא עצם קטנה ולבנה. הוא הכין ממנה פיה לקרן שלו, וכשנשף בה, היא התחילה לשיר מעצמה:

הרועה, נלהב מהקרן, החליט להביא אותה למלך. כששמע המלך את השיר, הוא הבין מה עומד מאחוריו וציווה לחפור באדמה שבסביבת הגשר, וכשגופת האח הצעיר נמצאה, האח הבכור לא יכול היה להכחיש את המעשים שלו. הוא הושלך למים בתוך שק תפור וכך נקבע מותו. אחרי כל השנים, האח הצעיר הובא לקבורה מכובדת.

## קישורים חיצוניים

קטגוריה:מעשיות האחים גרים
טרוי ג'נטיל

**טרוי ג'נטיל** (באנגלית: **Troy Gentile**; נולד ב-27 באוקטובר 1993) הוא שחקן אמריקאי.

## ביוגרפיה
נולד בשם **טרוי פרנסיס פארשי** (**Troy Francis Farshi**) בבוקה רטון, פלורידה שבארצות הברית, לדברה (לבית ג'נטיל) ולאלברט פארשי. כאשר היה כבן ארבע משפחתו עברה ללוס אנג'לס, קליפורניה. אביו הוא ממוצא איראני ואמו היא ניו יורקית ממוצא איטלקי.

למד במכללה קהילתית, טרם ליהוקו לסדרת הטלוויזיה "הגולדברגים".

## קריירה
ג'נטיל גילם את דמותו של קרייג פרגוסון הצעיר בתוכנית *The Late Late Show with Craig Ferguson* באוקטובר 2005. לאחר מכן הופיע בסרטים כגון שומר ראש במבצע ובית מלון לכלבים.

מאז ספטמבר 2013 מגלם את דמותו של בארי גולדברג בקומדיית המצבים "הגולדברגים" של רשת ABC.

## פילמוגרפיה
### קולנוע
* הכי גרועים בליגה (2005)
* נאצ'ו ליברה (2005)
* מפרט הגורל (2006)
* כמה גרוע זה יכול להיות?! (2007)
* אף פעם לא אהיה שלך (2007)
* צ'אק בין הסדינים (2007)
* פיינאפל אקספרס (2008)
* שומר ראש במבצע (2008)
* בית מלון לכלבים (2009)

### טלוויזיה
* החיים היפים של זאק וקודי (2006)
* זיפ (2006)
* Fugly (2007)
* הפמליה (2008)
* הות'ורן (2010)
* הגולדברגים (2013–הווה)
* מקום טוב באמצע (2015)
* Schooled (2019)

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:אמריקאים ממוצא איראני
קטגוריה:אמריקאים ממוצא איטלקי
קטגוריה:שחקנים ילדים אמריקאים
קטגוריה:אמריקאים שנולדו ב-1993
קרונאט

ממוזער|קרונאט
**קרונאט** (באנגלית: **Cronut**) הוא הכלאה בין קרואסון ודונאט, אשר הומצא על ידי השף קונדיטור הניו יורקי דומיניק אנסל. המאפה דומה לדונאט ועשוי מבצק דמוי קרואסון הממולא בקרם במגוון טעמים המטוגן בשמן זרעים. סימן מסחרי נרשם בשם "קרונאט" במשרד הפטנטים וסימני המסחר של ארצות הברית.

## היסטוריה
בשנת 2013, יצר בעל המאפייה דומיניק אנסל יחד עם לבינזון א. (לפי "יסודות האפיה", מרלן קלוז'ו) את המאפה מבצק הדומה לזה של קרואסון ממולא בקרם.

הקרונאט הוצג ב-10 במאי 2013 במאפיית דומיניק אנסל, הממוקמת בשכונת סוהו שבניו יורק. באותו לילה דיווח מגזין ניו יורק על המאפה החדש. הפוסט הניב עניין רב, ועד היום השלישי נוצר תור של למעלה ממאה איש מחוץ לחנות כדי לקנות אותו.

בתוך תשעה ימים מאז הצגת המאפה לתפריט של המאפייה, הגיש אנסל בקשה לרישום המאפה כסימן מסחרי בשם "קרונאט".

## מוצרים דומים
לאחר יציאתו לשווקים של הקרונאט, מוצרים דומים צצו ברחבי העולם.

דומיניק אנסל הוציא בשנת 2015 מתכון ביתי לקרונאט בספר הבישול שלו, "דומיניק אנסל: המתכונים הסודיים". המתכון הביתי, בדומה למתכון המקורי, דורש 3 ימי עבודה.

## ביקורות
מגזין "וילג' ווייס" כינה את המאפה "יצירת מופת". מגזין "טיים" כינה את הקרונאט "אחת ההמצאות הטובות ביותר של שנת 2013".

## קישורים חיצוניים

* 

## הערות שוליים

קטגוריה:מאפים
קטגוריה:סופגניות
קטגוריה:המטבח האמריקאי: קינוחים
סורת אל-ג'ומועה

**סורת אל-ג'ומועה** (בערבית: **سورة الْجُمُعَةِ**, "יום השישי" או "הקהל") היא הסורה ה-62 בקוראן, והיא מונה 11 פסוקים. שמה של הסורה נגזר מפסוק 9.

סורה זו משתייכת לקבוצת סורות הנקראות "אל-מוסביחאת".

כמו כן, סורה זו מדגישה את חשיבותו של יום שישי למוסלמים.

## תוכן הסורה
פסוקים 1–4 מבהירים שהדת היא מתנה וחסד מאללה לבני האדם, ושאין זה משפיע עליו בשום צורה אם הם שומרים על מצוותיו או לא. פסוקים 5–8 עוסקים באלו אשר לומדים ומשננים את כתבי הקודש אך לא מיישמים אותם, דבר אשר מוצג באור שלילי בפסוקים אלו. פסוקים 9–11 ממליצים למוסלמים לסגור את עסקיהם ולחדול מעבודתם בזמן תפילת יום השישי על מנת שיוכלו ללכת להתפלל את התפילה הזאת ביחד.

## קישורים חיצוניים

## הערות שוליים

קטגוריה:סורות
קטגוריה:יום שישי
אנדריי סיגלה

**אנדריי סיגלה** (בגרמנית: **Андрей Сигле**; נולד ב-15 במאי 1964) הוא מלחין ומפיק רוסי.

## ביוגרפיה
אנדריי סיגלה נולד בגורקי למשפחת מהנדס ומורה. כעבר שנתיים המשפחה עברה ללנינגרד. בשנת 1986, לאחר סיום בית ספר למוזיקה, אנדריי החל את לימודיו בקונסרבטוריון של סנקט פטרבורג בה הוא למד פסנתר. לאחר סיום הלימודים אנדריי סיגלה הוזמן גוטנבורג והמשך התמחות כמלחין מוזיקה לסרטים.

עוד במחצית שנות ה-80 של המאה ה-20 סיגלה התעניין בכלי נגינה אלקטרוניים. הוא השתתף בהקלטות של להקות שפעלו בעיר כפסנתרן ומהנדס קול. בשנת 1990 הוא לראשונה כתב מוזיקה לסרט. מאז הוא התרכז בעיקר בתחום זה. בשנת 1997 הוא כתב מוזיקה לסדרת טלוויזיה פופולרית רחובות הפנסים השבורים ולסדרות נוספות.

בשנת 2002 אנדריי סיגלה הקים חברה שמפיקה פרויקטים מוזיקליים וערוצי טלוויזיה רוסים.

בשנת 2004 הוא הקים חברה Proline Film להפקת סרטים. בחברה זו הוא פועל כמפיק ומלחין מוזיקה לסרטים. סרט של החברה הוצג בפסטיבל ברלין בשנת 2005. סרט פאוסט זכה בפרס בפסטיבל הסרטים של ונציה.

בשנת 2019 הוא הפיק וכתב מוזיקה לסרט תדמור.

## קישורים חיצוניים

* ביוגרפיה

קטגוריה:מלחינים רוסים
קטגוריה:מפיקים רוסים
קטגוריה:בוגרי הקונסרבטוריון של סנקט פטרבורג
קטגוריה:זוכי פרס אריה הזהב
קטגוריה:רוסים שנולדו ב-1964
דיקסי פלייר

ממוזער|200px|"דיקסי פלייר" (פרסומת היצרן לדגם משנת 1922)
ממוזער|200px|"דיקסי פלייר", שנת 1919
**דיקסי פלייר** (באנגלית: **Dixie Flyer**) היא מכונית בסגנון גוף "Torpedo (car)"  מתוצרת **Dixie Motor Car Company ** אשר יוצרה בין השנים 1916 – 1923 בארצות הברית.

## תצורות "דיקסי פלייר"

* סדאן (Touring), 4 דלתות.
* רודסטר - 2 דלתות, 2 מושבים.
* קבריולה - 4 מושבים, 4 דלתות (מחיר הדגם בשנת 1916 עמד על 775 דולר (בארצות הברית).
* קופה - 2 דלתות.

## "דיקסי פלייר"
* "דיקסי פלייר" שווקה תחת הסיסמה "המכונית ההגיונית" ("The Logical Car").
* מפעל היצרן מוקם בעיר לואיוויל במדינת קונטיקט.
* מנוע קדמי, מנוע בנזין 4 צילינדרים מתוצרת "Lycoming Engines"  ומאוחר יותר מתוצרת "Allan Herschell Company" .
* שני מאפיינים מובהקים של "דיקסי פלייר" המוקדמים היו: השמשות הקדמיות האנכיות שלהם ששולבו ישירות על בסיס המצנפת המעוגלת, כך שהיא נחתכה קעורה בתחתית, מה שהיה יוצא דופן באותה תקופה והרדיאטור המותקן על מצנן הקפיצים. תכונה אחרונה זו הייתה הפחתת הרטט, כמו גם עומס על השלדה.
* בין השנים 1918 – 1921 לאחר מלחמת העולם הראשונה, מכירות דגמי "דיקסי פלייר" שופרו משמעותית.

## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:מכוניות קופה
קטגוריה:דגמי מכוניות שהושקו ב-1916
קטגוריה:מכוניות אמריקאיות
פרנקו ד'אנדראה

**פרנקו ד'אנדראה** (באיטלקית: **Francesco "Franco" D'Andrea**; נולד ב-8 במרץ 1941, מראנו) הוא נגן פסנתר ומלחין איטלקי בתחום הג'אז המודרני.

## חייו
פרנקו ד'אנדראה החל את הקריירה המוזיקלית שלו עם נונציו רוטונדו בתזמורת של RAI בשנת 1963. בשנת 1970 הוא הוציא את תקליט הראשון שלו במסגרת Modern Art Trio. בהמשך הוא ניגן בתזמורות שונות עד שהגיע לרביעית Perigeo של ג'ובאני תומאזו בשנת 1972 וניגן בה עד לשנת 1977. בשנת 1978 הוא הקים להקה חדשה ומאז מנגן איתה וגם סולו.

החל משנת 1994 פרנקו ד'אנדראה התחיל ללמד ג'אז בטרנטו, מראנו וסיינה.

בשנת 2010 פרנקו ד'אנדראה קיבל פרס מאקדמיה לג'אז הצרפתית ובשנת 2011 פרס מוזיקלי איטלקי.

בסך הכל הוא הוציא כ-200 תקליטים בהם ניגן לצד מקס רואץ', לי קוניץ, ג'וני גריפין ורבים נוספים.

## דיסקוגרפיה (סולו)

* 1978 - Nuvolao (Carosello)
* 1980 - Dialogues with super-ego/Es (Red Records)
* 2001 - Solo 5 - Duke (Philology)
* 2003 - Plays Monk - Live At Metastasio Jazz (Philology)
* 2013 - Today (El Gallo Rojo)


## קישורים חיצוניים

* 

* קורות חיים

קטגוריה:נגני ג'אז: פסנתרנים
קטגוריה:מוזיקאים איטלקים
קטגוריה:איטלקים שנולדו ב-1941
סורת א-צף

**סורת א-צף** (בערבית: **سورة الصف**, "המערכה" או "הערוכים בשורות") היא הסורה ה-61 בקוראן. 

היא מונה 14 פסוקים, ושמה נגזר מפסוק 4.

## תוכן הסורה
פסוק 1 מצהיר כי כל היקום מהלל ומשבח את אללה. פסוקים 2–4 מוקיעים את האנשים שלא עומדים בהתחייבויותיהם והבטחותיהם. פסוקים 5–9 מגנים את האנשים שלא עזרו לנביאים שלכאורה נשלחו לעם שלהם. פסוקים 10–13 עוסקים בנושא הג'יהאד. פסוק 14 מדבר על ישוע ושליחיו.

## קישורים חיצוניים

## הערות שוליים

קטגוריה:סורות
Emotion: Side B

***Emotion: Side B*** הוא מיני-אלבום של הזמרת הקנדית קארלי ריי ג'פסן. האלבום יצא לאור ב-26 באוגוסט 2016 דרך חברות התקליטים 604, Schoolboy ואינטרסקופ רקורדס. האלבום מכיל שירים שלא נכנסו לאלבומה השלישי של ג'פסן ''Emotion'', ונוצר עקב דרישת מעריציה.

בדומה ל-*Emotion*, אלבום זה מושפע רבות מסגנון המוזיקה של שנות ה-80, ומילות השירים עוסקות באהבה ובשברון לב. האלבום זכה לביקורות אוהדות סמוך ליציאתו ואף מבקרים שונים הכלילו אותו ברשימות האלבומים הטובים ביותר באותה השנה. לאלבום יצאה מהדורה מיוחדת ביפן בלבד הכוללת את השיר "Cut to the Feeling", שהוקלט עבור הסרט לרקוד ויצא לאור בשנת 2016.

האלבום הגיע למקום ה-62 במצעד האלבומים האמריקאי בילבורד 200, לאחר שמכר כ-9,000 יחידות שקולות לאלבום בשבוע הראשון להוצאתו.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי קארלי ריי ג'פסן
קטגוריה:מיני-אלבומים באנגלית
קטגוריה:אלבומים שהופקו על ידי גרג קורסטין
קטגוריה:מיני-אלבומי חברת אינטרסקופ רקורדס
אייזק (נהר)

**נהר אייזק** (באנגלית: **Isaac River**) הוא נהר הזורם במרכז קווינסלנד שבאוסטרליה.

## מיקום ונתיב
נהר אייזק שוכן בבקעת פיצרוי (Fitzroy basin) שמרכז קווינסלנד, שאקלימו יבש-למחצה.
מקורו של הנהר נובע בסמוך למכרה הפחם מורנבה הממוקם ברכס החוצה הגדול (Great Dividing Range), זורם בכיוון דרומי-מזרחי וחוצה את הכביש המהיר פיק דונס (Peak Downs Highway) במורנבה. במהלך זרימתו בכיוון מזרח מתפצל הנהר לסדרה של אפיקי משנה קטנים, פונה דרומה פעם נוספת, חולף דרך חלקו המזרחי של היער המדינתי ג'וני (Junee State Forest) ונשפך לבסוף אל תוך נהר מקנזי, לו הוא משמש יובל.

שטח אגן הניקוז של נהר אייזק הוא 22,364 קמ"ר, כאשר 474 קמ"ר מתוכם מורכב מאפיקי משנה היוצרים ביצות.

## היסטוריה
יטימארלה היא השפה אבוריג'ינית של מרכז קווינסלנד. השטח המסורתי בו דיברו האבוריג'ינים בשפה זו היה במחוז הרמה המרכזית, בשטחי רכסי ההרים של בומר וברודסאונד, בנהר פיצרוי, תחנת קילרניי והנהרות מקנזי ואייזק.

הנהר נקרא על שמו של הפסטורליסט פרדריק נוויל אייזק על ידי החוקר הגרמני לודוויג לייכהרדט אשר הגיע לנהר במהלך מסע משלחתו ב-1845 לעבר פורט אסינגטון (באזור דרווין של ימינו). אייזק היה בעליה של תחנת גויירי שבמחוז דארלינג דונס, והיה תומך נלהב של לייכהרדט.

אזור אגן ההיקוות של הנהר מיושב בדלילות, אך מתקיימת בו פעילות כלכלית מגוונת, כגון כרייה, רעייה, חקלאות ויערנות.

ב-2016 פורסם מחקר שעסק בהשפעות שינוי האקלים על יכולת אגירת המים של הנהר. באמצעות שימוש במודלים לחיזוי, העריכו כותבי המחקר שמשטר זרימת המים של הנהר, המצוי באזור רגיש לשינויים אקלימיים, ייפגע, ויהיה נתון לתקופות של בצורת ושיטפונות בשנים הבאות, אשר יפגעו בפעילות הכלכלית באזור. על פי המחקר, תגרום העלייה בכמות הסחף שיישא הנהר אל האוקיינוס עקב התגברות אירועי השיטפונות להחמיר את בהלבנת האלמוגים שבשונית המחסום הגדולה.

## לקריאה נוספת

* Nahlah Abbas, Saleh A. Wasimi, Nadhir Al-Ansari. "Model-Based Assessment of Climate Change Impact on Isaac River Catchment, Queensland". *Engineering*, 08 ,460-470. 2016


## קישורים חיצוניים

* Isaac River drainage sub-basin, *Wetland Info*
* High Water along the Isaac River, *Earth Observatory*. March 29, 2012


## הערות שוליים

קטגוריה:אוסטרליה: נהרות
קטגוריה:קווינסלנד: גאוגרפיה
SIAI S.21

**SIAI S.21** היה מטוס ימי דו-כנפי וחד-מנועי מתוצרת יצרנית המטוסים האיטלקית סבויה-מרקטי (שם החברה היה: Società Idrovolanti Alta Italia), אשר יוצר בשנת 1921 במטרה להשתתף בתחרויות "גביע שניידר .

## היסטוריה
לאחר שמטוסי "SIAI", עם S.17  ו־S.19 , לא הצליחו להשיג תוצאות במהדורה הרביעית של "גביע שניידר", מבחן שנערך בשנת 1920 במעגל הלידו של ונציה למהדורה הבאה, שתוכננה עדיין בוונציה.

באוגוסט 1921 היצרן החליט לפתח דגם חדש שהפקיד אותו בידי המעצב הראשי שלו, רפאלה קונפלנטי , שתכנן את העיצובים הקודמים.

קונפלנטי לקח את גישת הדגם החדש לקיצוניות, אליו הוקצה הכינוי "S.21", והציע מחדש מטוס ימי חד-מנועי עם גוף מרכזי עם מפרשים דו-כיווניים, אך הציג כמה מוזרויות טכנולוגיות.

## מבנה ועיצוב
בדומה לקודמותיה, הורכבה מסגרת האוויר מגוף עשוי עץ בשילוב כנף דו-כיוונית, אך במקרה זה הייתה בתצורת דו-כיוונית - הפוכה, עם הכנף התחתונה, המותקנת גבוה על המטוס, ונפתחת גבוה משמעותית מהשנייה, רכובה גבוה כשמשייה, מחוברת יחד על ידי זוג זקפים אלכסוניים כפולים כדי ליצור מסבך.

מנוע המטוס הונח בין שני האגפים, על מערכת צינורית במרכז האגף העליון, מנוע מסוג "אנסאלדו סן ג'ורג'יו 4E-14" בתצורת דחיפה, מנוע מקורר נוזל בגרסה זו המסוגל לספק הספק שווה ל-300 כ"ס, סגור בתוך גונדולהאשר שילבה גם את הרדיאטור הקדמי ובשילוב עם מדחף קבוע, ראשוני שני להבים ומאוחר יותר ארבעה להבים. מאחור מבנה זה הסתיים בזנב צלב עם אלמנטים מרובעים, תכנון אופייני של המטוס הימי שנעשה על ידי החברה.

הדגם בטיסתו הראשונה הוכיח את עצמו כמבטיח מבחינת ביצועים, אך היה קשה מאוד להטיסו: היחיד שהיה מסוגל לעשות זאת בביטחון היה טייס חיל הים המלכותי גווידו ג'אנלו (Guido Jannello).

כאשר חלה הטייס גווידו ג'אנלו במהלך "גביע שניידר" בשנת 1921 ולא היה מסוגל להטיסו, פרש ה-"S.21" מהמרוץ.

## ראו גם
* SIAI S.8
* SIAI S.12

## קישורים חיצוניים

## הערות שוליים

קטגוריה:כלי טיס איטלקיים
קטגוריה:מטוסים ימיים
קטגוריה:איטליה: תעופה
קטגוריה:מטוסי סבויה-מרקטי
Dedicated Side B

***Dedicated Side B*** הוא אלבום האולפן החמישי של הזמרת הקנדית קארלי ריי ג'פסן. האלבום יצא לאור ב-21 במאי 2020 דרך חברות התקליטים 604, Schoolboy ואינטרסקופ רקורדס. האלבום מכיל 21 שירים שלא נכללו באלבום האולפן הקודם של ג'פסן משנת 2019, *[[Dedicated]]*. במהדורה היפנית כולל האלבום את השיר Let's Be Friends, שיצא לאור כסינגל מוקדם יותר באותה השנה.

ביולי 2020 נכלל האלבום ברשימות האלבומים הטובים ביותר לשנת 2020 עד כה של המגזינים האמריקאים סלנט ו-American Songwriter.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי קארלי ריי ג'פסן
קטגוריה:אלבומים באנגלית
קטגוריה:אלבומים שהופקו על ידי ג'ק אנטונוף
קטגוריה:אלבומי חברת אינטרסקופ רקורדס
קטגוריה:אלבומי חברת סקולבוי רקורדס
בית משה מיכאל בז'רנו

**בית משה מיכאל ב׳זרנו** הוא וילת מגורים ברחוב מקדונלד 14 בשכונת תל בנימין ברמת גן, המשמש כמעונו הרשמי של שגריר שווייץ בישראל. הבית הוכרז כמבנה לשימור על ידי עיריית רמת גן והמועצה לשימור אתרי מורשת בישראל.

## תיאור הבית
הבית הוא וילה דו קומתית המשתרעת על שטח בנוי של 400 מ״ר ששוכן במגרש בגודל 1.4 דונם שבו מדרון משופע מסלע כורכר. הבית, שתוכנן על ידי האדריכל דב כרמי, עוצב בסגנון הבין לאומי מינימליסטי, אחד מהמאפיינים המוכרים ביותר שלו זו דלת החזית השקועה בקיר העמוק ומסתיימת בחלקה העליון בקשת.

## היסטוריה
עם הקמת שכונת תל בנימין הקצה מקים השכונה יצחק לייב גולדברג, שהיה הבעלים של פרדס גדול סמוך, מגרשים בשכונה ליזמים שהקימו את מפעל "עסיס", מסחטת מיצים שהעסיקה עובדים יהודים בלבד. מהיזמים קנו את המפעל והמגרשים אנשי העסקים משה מיכאל בז'רנו ואחיו, שמעון בז'רנו, שבחרו לעבור ולהתגורר בשכונה. הבית הוקם בשנות ה-40 עבור בני הזוג מלי ומשה בז׳רנו, שהיו מהמשפחות החזקות במשק בארץ ישראל באותה תקופה עם מספר נכסים בבעלותיהם, כגון מפעל "עסיס" וחברת "סיגריות אחים בז'רנו".

הזוג הזמין את האדריכל דב כרמי לעצב את הבית. בניית הבית הסתיימה ב-1947, אז עברה להתגורר בו משפחת בז׳רנו. המשפחה התגוררה בו שנה בלבד, עד קום המדינה, אז מונה בז׳רנו לנספח המסחרי במוסקבה. הבית נמסר לשימוש של משה שרת, מי שהיה לשר החוץ הראשון של המדינה, והתגורר בו עד שעבר לבית כהן-שרת הסמוך שנרכש עבורו על ידי המדינה ב-1949. משפחת בז'רנו שבה לגור בבית אחרי שחזרה מרוסיה.

ב-1960 שכרה לראשונה שגרירות שווייץ את הבית עבור מגורי השגריר. ב-1974 ביקשה השגרירות לערוך שיפוץ בבית מסיבות ביטחוניות והטילה את התשלום על בעלי הבית, שהעדיפו למכור לשגרירות את הבית במקום. מאז הבית משמש כמעון שגריר שווייץ.

בבית הותקנו מזגנים שהיו בין המזגנים הראשונים שהותקנו במדינה.

## קישורים חיצוניים

* מיכל שאול, ארבעה בתים וגעגוע: בתי השגרירים, מאקו, 28 בספטמבר 2019

## הערות שוליים

קטגוריה:אתרי מורשת במחוז תל אביב
קטגוריה:יחסי ישראל–שווייץ
קטגוריה:רמת גן: בתי מגורים
קטגוריה:רמת גן: מבנים לשימור
קטגוריה:תל בנימין
לשבור את השתיקה (סרט)

**לשבור את השתיקה** (בגרמנית: **Jenseits der Stille**; באנגלית: **Beyond Silence**) הוא סרט גרמני משנת 1996 שביימה קרולינה לינק. הסרט היה מועמד לפרס האוסקר לסרט הזר הטוב ביותר בטקס פרסי האוסקר ה-70.

## עלילה
הסרט מגולל את סיפורה של לארה, שגדלה כבת להורים חירשים, מרטין וקאי. לארה עצמה שומעת ושולטת בשפת הסימנים. כבר בילדותה היא משמשת כמתורגמנית להוריה במצבים רבים, כמו משא ומתן עם פקיד הבנק או באספת הורים, אך לא תמיד עושה זאת במדויק.

לארה מקבלת קלרינט לחג המולד מאת דודתה קלריסה, אחותו המוזיקאית של אביה. לארה מגלה את עולם המוזיקה, בו הוריה אינם שותפים. בשנים שלאחר מכן היא מתגלה כנגנית קלרינט מוכשרת.

לאחר שהאם קאי נהרגת בתאונת אופניים, אביה האבל של לארה מרגיש נטוש. כאשר לארה בת ה-18 רוצה ללמוד בקונסרבטוריון למוזיקה בברלין, נראה שהמשפחה מתפרקת. בסיום הסרט מרטין מנסה להבין את אהבתה של בתו למוזיקה, והסרט מסתיים באיחוד בינו ללארה.

## צוות שחקנים
* סילבי טסטוד - לארה
* טטיאנה טרייב - לארה הצעירה
* האווי סיגו - מרטין (האב)
* עמנואל לבוריט - קאי (האם)
* סיביל קאנוניקה - קלריסה (הדודה)
* מתיאס האביך - גרגור (הדוד)

## קישורים חיצוניים

## הערות שוליים

קטגוריה:ברלין בקולנוע
קטגוריה:סרטי 1996
קטגוריה:סרטי דרמה גרמניים
קטגוריה:סרטים בגרמנית
קטגוריה:סרטי קרולינה לינק
קטגוריה:סרטים על חירשים
ג'ק לאבלוק

**ג'ון אדוארד "ג'ק" לאבלוק** (באנגלית: **John Edward "Jack" Lovelock**; 5 בינואר 1910 – 28 בדצמבר 1949) היה אתלט ניו זילנדי. אלוף אולימפי (ברלין 1936) ושיאן עולם (1936 – 1941) בריצת 1500 מטר ושיאן עולם (1933 – 1934) בריצת מייל.

## ביוגרפיה
לאבלוק נולד וגדל בקראשינגטון, בן להורים מהגרים מאנגליה. הוא החל ללמוד רפואה באוניברסיטת אוטגו ובשנים 1931 – 1934 למד באמצעות מלגת רודס באוניברסיטת אוקספורד ובשנת 1934 הוא סיים את התואר הראשון ברפואה ובכיררוגיה.

### 1932
באולימפיאדת לוס אנג'לס (1932) סיים לאבלוק במקום שביעי בריצת 1500 מטר בתוצאה של 3:57.8 דקות

### 1933
#### שיאן עולם
בתחרות שנערכה בפרינסטון, ניו ג'רזי ב-15 ביולי 1933 קבע לאבלוק בריצת מייל שיא עולם חדש של 4:07.6 דקות, שיפור לשיא בן השנתיים של ז'ול לדומג מצרפת (4:09.2 דקות). שיא זה החזיק מעמד כשנה ונשבר על ידי גלן קנינגהם מארצות הברית (4:06.8 דקות).	

באוניברסיאדה שנערכה בטורינו בספטמבר אותה שנה הוא זכה במדליית כסף בריצת 1500 מטר בתוצאה של 3:49.8 דקות, אחרי האלוף האולימפי לואיג'י בקאלי מאיטליה שהשווה את שיא העולם של ז'ול לדומג בתוצאה של 3:49.2 דקות.

### 1934
#### אלוף האימפריה הבריטית
במשחקי האימפריה הבריטית שנערכו בלונדון 1934 זכה לאבלוק במדליית זהב בריצת מייל בתוצאה של 4:12.8 דקות, לפני סידני וודרסון מאנגליה (4:13.4 דקות)

### 1936
#### אלוף אולימפי
באולימפיאדת ברלין (1936) זכה לאבלוק במדליית זהב בריצת 1500 מטר בשיא עולם חדש של 3:47.8 דקות, לפני גלן קנינגהם (3:48.4 דקות) ולואיג'י בקאלי (3:49.2 דקות), שיפור לשיא העולם בן השנתיים של ביל בונתרון מארצות הברית (3:48.8 דקות).

## חיים אישיים
במלחמת העולם השנייה שרת לאבלוק בדרגת מייג'ור בחיל הרפואה של הצבא הבריטי. הוא נישא לסינתיה ג'יימס בשנת 1945 ולזוג נולדו שתי בנות. בשנת 1946 החל לעבוד בבית חולים במנהטן.

### מותו
לאבלוק סבל מהתקפי סחרחורת חוזרים לאחר שנפל מסוס בשנת 1940. ב-28 בדצמבר 1949 הוא צלצל לאשתו מהעבודה כדי להודיע לה שהוא חוזר הביתה מוקדם מכיוון שהוא לא מרגיש בטוב. הוא המתין בתחנת הרכבת התחתית בברוקלין, ניו יורק, שם נפל על המסילה, ככל הנראה כתוצאה מסחרחורת שעבר, ונהרג על ידי רכבת.

## קישורים חיצוניים

* 

קטגוריה:רצים למרחקים בינוניים
קטגוריה:אתלטים ניו זילנדים
קטגוריה:שיאני עולם באתלטיקה
קטגוריה:אלופים אולימפיים: ריצת 1500 מטרים (גברים)
קטגוריה:אתלטים באולימפיאדת לוס אנג'לס (1932)
קטגוריה:אתלטים באולימפיאדת ברלין (1936)
קטגוריה:בוגרי אוניברסיטת אוקספורד
קטגוריה:רופאים בריטים
קטגוריה:הרוגי תאונות דרכים בארצות הברית
קטגוריה:ילידי 1910
קטגוריה:נפטרים ב-1949
פטרוניוס (אסדת נפט)

**פטרוניוס** היא אסדת קידוח במים עמוקים שנבנתה בין השנים 1997 ל-2000 ומופעלת על ידי שברון במפרץ מקסיקו, 210 ק"מ דרום-מזרחית לניו אורלינס, ארצות הברית.

גובה אסדת הנפט הוא 640 מטר עד קצה המבנה מקו הבוץ (קרקעית הים) והיה ללא ספק המבנה העומד החופשי הגבוה ביותר בעולם, עד שנעקף על ידי בורג' ח'ליפה ב-2010. טענה זו שנויה במחלוקת מכיוון שרק 75 מטרים מהרציף הם מעל המים ולא ידוע אם המבנה יכול היה לתמוך בעצמו אם היה בונה על קרקע שכן הוא נתמך בחלקו על ידי ציפה. צלעות הסיפון הן בגודל 64 מטר על 43 מטר על גובה של 18.3 מטר ומחזיקות 21 חריצי בארות, ומשקלו של כל המבנה הוא כ-43,000 טון. כ-8,000 מ"ר (50,000 חביות) של נפט ו-2,000,000 מ"ר (70 מיליון קוב) של גז טבעי מופקים מדי יום על ידי הרציף.

הפלטפורמה ממוקמת לשימוש שדה פטרוניוס, שהתגלה בשנת 1995 בוויוסקה קנול (גוש VK 786) ונקרא על שמו של פטרוניוס, הסופר הרומאי. קרקעית הים היא 535 מטר מתחת לפלטפורמה. עיצוב המגדל התואם גמיש יותר ממבנים יבשתיים קונבנציונליים כדי להתמודד טוב יותר עם כוחות הים. זה יכול להטות (להתנדנד) ביתר העולה על 2% מהגובה. רוב הבניינים מוחזקים בטווח של 0.5% מגובה על מנת שהדיירים לא ירגישו לא בנוח בתקופות תנועה.

הבנייה החלה בשנת 1997 על ידי ג'יי ריי מקדרמוט עם מערכת העגינה בקרקעית הים. החוזה לפלטפורמה תוקצב ב-200 מיליון דולר בעלות כולל של כ-500 מיליון דולר. מודול הצפון של 4000 טון הותקן בנובמבר 1998, אך הניסיון להתקין את המודול הדרומי מעט קל יותר בדצמבר אותה שנה הסתיים עם היחידה על קרקעית הים. מודול חלופי נבנה והותקן על ידי Saipem 7000 במאי 2000.

## ראו גם
* רשימת המבנים והבניינים הגבוהים ביותר בעולם

## קישורים חיצוניים
* Texaco press release, 4 במאי 2000
* 

## הערות שוליים

קטגוריה:מפרץ מקסיקו
קטגוריה:אסדת קידוח
הנס האטבור

**הנס האטבור** (בהולנדית: **Hans Hateboer**; נולד ב-9 בינואר 1994) הוא כדורגלן הולנדי המשחק בעמדת המגן ימני באולימפיק ליון מהליג 1 בהשאלה מסטאד רן.

## קריירת מועדונים

האטבור הוא תוצר מחלקת הנוער של חרונינגן. הוא ערך את הופעת הבכורה שלו במועדון בשנת 2013 ואף זכה עימה בגביע ההולנדי בעונת 15–2014. כתוצאה מכך, הקבוצה העפילה לליגה האירופית.

בעונתו האחרונה בחרונינגן, הוא הצהיר שאין לו כל כוונה להישאר בקבוצה, כשהוא מתכוון לעזוב לפי חוק בוסמן. בעקבות זאת, חרונינגן העדיפה למכור אותו בחלון העברות של חודש ינואר מאשר למכור אותו בחלון העברות המרכזי בקיץ מבלי להרוויח עבורו תמורה כספית. בחלון העברות של חודש ינואר, הוא נמכר לאטאלנטה האיטלקית.

כבר בעונתו הראשונה בקבוצה, הוא הפך לחלק אינטגרלי בהרכב הפותח ואף היה על הכוונת של מילאן. ב-17 במרץ 2017 הוא ערך את הופעת הבכורה שלו בליגה בניצחון הבית 0–3 על נועלת הטבלה, פסקארה. שערו הראשון במפעלים האירופיים הגיע ב-9 באוגוסט 2018 במסגרת המשחק הראשון בחוץ בשלב המוקדמות השלישי של הליגה האירופית, כשכבש את השער המשווה בניצחון 1–4 על הפועל חיפה.

הוא רשם את הופעת הבכורה שלו בליגת האלופות בהפסד החוץ 4–0 לדינמו זאגרב. האטבור כבש לראשונה באותו המפעל במשחק הראשון מבין שניים בשלב שמינית הגמר מול ולנסיה; את אותו המשחק אטאלנטה ניצחה 1–4, כשסיים אותו עם צמד.

ב-6 באוגוסט חתם האטבור על חוזה לשנתיים בסטאד ראן מהליג 1.

ב-17 באוקטובר 2025 הושאל האטבור לליון מהליג 1 עד לתום העונה, בעסקה שנערכה מחוץ לחלון ההעברות הרשמי, תחת סעיף העברה מיוחד של ההתאחדות הצרפתית.

## קריירה בינלאומית

ב-23 במרץ 2018, האטבור ערך את הופעת הבכורה שלו במדים הלאומיים של נבחרת הולנד במסגרת משחק ידידות מול נבחרת אנגליה.

## תארים
;חרונינגן
* הגביע ההולנדי: 2014/15
;אטאלנטה
* הליגה האירופית: 2023/2024

## קישורים חיצוניים

## הערות שוליים

קטגוריה:כדורגלנים הולנדים
קטגוריה:מגני כדורגל הולנדים
קטגוריה:כדורגלני חרונינגן
קטגוריה:כדורגלני אטאלנטה
קטגוריה:כדורגלני סטאד רן
קטגוריה:כדורגלני אולימפיק ליון
קטגוריה:ספורטאים הולנדים באיטליה
קטגוריה:ספורטאים הולנדים בצרפת
קטגוריה:כדורגלני נבחרת הולנד
קטגוריה:הולנדים שנולדו ב-1994
היחפן מבוורלי הילס

**היחפן מבוורלי הילס** (באנגלית: **Down and Out in Beverly Hills**) הוא סרט קומדיה אמריקאי משנת 1986 בבימויו של פול מזורסקי, עם ניק נולטה, ריצ'רד דרייפוס ובט מידלר בתפקידים הראשיים.

התסריט מבוסס על המחזה "Boudu sauvé des eaux" (בודו ניצל מהמים) של René Fauchois (1919). המחזה עבר עיבוד לסרט קולנוע בשם זה על ידי ז'אן רנואר בשנת 1932.

הסרט הצליח מאוד מסחרית. הוא היה מועמד לפרס גלובוס הזהב לסרט הטוב ביותר - קומדיה או מוזיקלי. בט מידלר הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.

העלילה היא על משפחה נובורישית מבוורלי הילס שאינה מתפקדת. יחפן שנקלע למקום מצליח לפתור את כל בעיות המשפחה כולל זו של הכלב.

## תקציר העלילה
דייב וויטמן (ריצ'רד דרייפוס), הוא תעשיין עשיר שגר עם משפחתו בחווילה גדולה עם בריכת שחייה בבוורלי הילס. הוא נשוי 20 שנה לברברה (בט מידלר) שמתעניינת ביוגה ובטיפולי העידן החדש לתופעות המתח והחרדה שלה. היא מתחמקת מלקיים יחסים עם דייב שמוצא פורקן ביחסי מין עם העוזרת שלהם, כרמן (אליזבת פנייה). הבן המתבגר מקס (איבן ריצ'רדס), עוסק בצילומי וידאו משפחתיים, מתלבט בקביעת הזהות המגדרית שלו ואוהב לרקוד בבגדי נשים. הבת ג'ני (טרייסי נלסון) סובלת מבעיות אכילה. המשפחה לא מתפקדת וחבריה צועקים כל הזמן אחד על השני.

גם הכלב המשפחתי מאטיס, סובל מבעיות התנהגות. ברברה פונה לייעוץ של הווטרינר ד"ר פון זימר (דונלד מוהיץ') שאומר שהכלב מושפע מהמצב בבית.

ג'רי בסקין (ניק נולטה) הוא יחפן שמסתובב בבוורלי הילס עם כלבו ומחטט בפחי האשפה. כאשר הכלב נעלם הוא מחפש אותו במסעדה סמוכה ומגורש משם וממשיך את חיפושיו לשווא. לבסוף הוא מגיע לבית וויטמן, שם אבנים בכיסיו וצולל לבריכה במטרה להתאבד. דייב צופה עליו מחלון חדרו, מזעיק את כולם, קופץ לבריכה ומציל אותו. ג'רי מספר לו סיפורים בדויים על עברו שמוצאים חן בעיניו והוא מציע לו להישאר מספר ימים למרות התנגדות אשתו.

ג'רי לוקח את דייב לבקר את חבריו הזרוקים על החוף ודייב מתלהב מהחופש שלהם לעומת המתח הבלתי פוסק בעבודתו כיצרן האנגרים גדול. ג'רי מציע לברברה עיסוי לכאביה שמסתיים במגע מיני סוער, גילוי נקודת ג'י ואורגזמה שלא חוותה כמותה מזמן.

כעת היא מוכנה לקיים יחסים "כמו שצריך" עם בעלה. ג'רי מנהל יחסים גם עם העוזרת כרמן (אליזבת פנייה) ואומר לה שלא תקיים יחסים עם דייב הקפיטליסט.

ג'רי מטפל גם בכלב המשפחתי בשיטות שלו, הכוללות אכילה משותפת מקערת האוכל. למקס הוא אומר שאין מה להתבייש בנטייתו המינית ועליו לגלות זאת להוריו. כל בני הבית אוהבים את ג'רי והמצב בבית נרגע.

דייב מארגן מסיבה גדולה ומזמין גם את השכן שלו אורביס (ליטל ריצ'רד), שמנגן ושר. נראה שהעניינים מתנהלים על מי מנוחות, עד אשר ג'ני מגלה לאביה שהיא מאוהבת בג'רי. דייב מגרש אותו אך לפני שהוא מתרחק, הוא רואה את כל בני המשפחה עומדים בפתח ופניהם מביעות רצון שיחזור, והוא חוזר אליהם.

## צוות השחקנים

## קישורים חיצוניים

* קדימון ליחפן מבוורלי הילס, באתר יוטיוב
* ליטל רי'צרד שר ביחפן מבוורלי הילס, באתר יוטיוב

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 1986
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי מחזות
קטגוריה:סרטים על כלבים
קטגוריה:סרטי קומדיה אמריקאיים
קטגוריה:סרטי פול מזורסקי
קטגוריה:סרטי ריצ'רד דרייפוס
קטגוריה:בוורלי הילס בקולנוע
קומל

250px|ממוזער|שמאל|קומל מברזל יצוק
**קומל** הוא מחבת חלקה ושטוחה שמשמשת בדרך כלל להכנת טורטיות וארפות, לקלייה של תבלינים וזרעים, לצריבת בשר ועוד. מקור המילה "קומל" בשפת הנאוואטל.

קומלים לשימוש ביתי עשויים בדרך כלל מברזל יצוק כבד, וגודלם מתאים למבער אחד בכיריים (עגול) או לשני מבערים מלפנים ומאחור (אליפסה מוארכת). קיימים גם קומלים קעורים מעט העשויים חרס. אלה עדיין מיוצרים ובשימוש ילידים של מקסיקו ומרכז אמריקה.

בתרבויות הילידיות והטרום-היספניות של מרכז אמריקה, הועבר הקומל מדור לדור, בטענה שהשימוש רב השנים מקנה לכלי איכויות, שמתבטאות בחימום מהיר יותר ובישול נקי יותר.

## היסטוריה
מקור הקומל במקסיקו, מרכז אמריקה ובחלקים מדרום אמריקה, ושם גם עיקר השימוש בו כיום. ראשיתו של השימוש בקומל מתוארך ל, לבישול טורטיות מקמח תירס על גבי קומל על אש גלויה. הקומל שימשו גם לקליית פולי קקאו. הקומל הראשונים היו פלטות חרס דקות מאוד ששוליהן מורמים מעט. חשיפתן לחום הגבוה הוביל לשבירתן התכופה, ורבות מהן התגלו בחפירות ארכאולוגיות. על שברי קומלים נמצאו שרידי קמח תירס לרוב. שברים שנמצאו בעמק אואחאקה תוארכו באמצעות פחמן-14 ל, וכלים דמויי קומל שנמצאו באתר הארכאולוגי צ'לקטזינגו , כ-100 ק"מ דרומית למקסיקו סיטי, תוארכו ל.
## קישורים חיצוניים

## הערות שוליים

קטגוריה:כלי בישול
קטגוריה:המטבח המקסיקני
המפעל האלקטרומטלורגי באבינסק

**המפעל האלקטרומטלורגי באבינסק** הוא מפעל מטלורגיה ויצרן של מוצרי פלדה ברוסיה, הממוקם בעיר אבינסק במחוז קרסנודאר.

## ההיסטוריה
בשנת 2007 הונחה אבן הפינה של המפעל העתידי. וביולי 2010 הושק האגף לערגול הפלדה. בשנת 2011 התחילה הבנייה בשלב השני – האגף לייצור והתכה חשמלית של פלדה שיועד להפיק 1.3 מיליון טונות של פלדה בשנה. הפרויקט הושלם בהצלחה בשנת 2013. יחד עם האגף להתכה חשמלית של פלדה הושק גם האגף לייצור הסיד. בשנת 2015 מתחם הייצור קיבל עצמאות רבה יותר עם היכולת לייצור עצמאי של חמצן. עד נובמבר 2015 הפיק האגף את מיליון הטונות הראשון של הפלדה. במאי 2016 הושק מתקן ערגול הפלדה נוסף. באותה השנה, בהשתתפות של ראש המנהל במחוז קרסנודאר קונדטרייב נערך הטקס חגיגי לתחילת שלה הפיתוח הרביעי ולהנחת האבן הפינה של המפעל  לייצור מוצרי מתכת. האגף הושק ב-20 במרץ 2019. בשנת 2016 הוקם גם מרכז הכשרה שקיבל רישיון להכשרת עובדים. באוגוסט 2018 באגף לייצור והתכה חשמלית של פלדה נוצרו 140,224 טונות של קורות (פרופילים) של פלדה.

## מבנה החברה

החברה מורכבת מחמישה אגפים (התכת פלדה, ערגול הפלדה, ייצור מוצרי מתכת, הפקת חמצן והפקת סיד) המשולבים באמצעות רשת טכנולוגית משותפת. האגף לייצור והתכה חשמלית של פלדה הפועל במפעל האלקטרומטלורגי של אבינסק מסוגל לייצר בערך 1,500,000 טונות פלדה בשנה. והיום מבצע התכה ויציקת פלדה מסוגים שונים. האגף לערגול החלקים מבצע ערגול של מוצרים גדולים וקטנים, וכן חוטי תיל. רמת הייצור מאפשרת לייצר בערך 1,100,000 טונות מתכת כל שנה. ייצור מוצרי מתכת במפעל האלקטרומטלורגי של אבינסק מיוצג על ידי האגף לייצור תיל פלדה. תפוקת האגף: 85,000 טונות של תיל בשנה. מפעל החמצן מסוגל לייצר 110,000 טונות של חמצן נוזלי בשנה. בנוסף, החברה מייצרת ארגון נוזלי (5,600 טונות בשנה) וחנקן נוזלי (4,500 טונות בשנה).

בשנת 2019 מפעל האלקטרומטלורגי של אבינסק רכש מסברססטל את המפעל בלאקובו, הממוקם במחוז סראטוב, המתמח בייצור אביזרי בנייה, זוויתנים ותעלות מתכת.

## מחזור עסקים

בשנת 2018 הכנסות המפעל האלקטרומטלורגי של אבינסק הסתכמו ב-29.39 מיליארד רובל רוסי. כתוצאה מכך, החברה נכנסה לרשימת עשר החברות התעשייתיות המובילות בחבל קרסנודאר, ועל פי דירוג RBC הגיעה באותה שנה למקום שלישי במחוז בקטגוריה זו. באותה השנה הוביל מפעל האלקטרומטלורגי של אבינסק את קטגוריית "יצואן השנה בתחום הטכנולוגיות הגבוהות של עסק גדול", כאשר ייצא לחו"ל מוצרים בשווי קרוב ל-20 מיליארד רובל רוסי.

## קישורים חיצוניים
* 

## הערות שוליים

קטגוריה:חברות רוסיות
קטגוריה:מטלורגיה
Informer

**Informer** (בעברית: **מודיע**) הוא סינגל שהוציא הזמר הקנדי סנואו  בשנת 1992.

## רקע
דארין אובראיין הידוע בשם הבמה "סנואו" גדל בטורונטו שבקנדה. הוא גדל על רוק קלאסי. בעקבות הגעת מהגרים מג'מייקה לשכונתו, הוא הושפע ממוזיקת הרגאיי.

בשנת 1992, בעת ששהה בחופשה בניו יורק הכיר סנואו את הראפר והמפיק "אמ.סי שאן" והם הקליטו דמו. שאן הכיר אותו למפיקים סטיב סאלם ודייוויד אנג שהחתימו אותו בחברת ההקלטות. זמן קצר לאחר מכן נכלא אובראיין למשך שמונה חודשים בשל עבירות אלימות. את השיר שמע בפעם הראשונה ברדיו וצפה בפעם הראשונה בווידאו קליפ בעודו במאסר. השיר נכלל באלבום הבכורה של סנואו.

השיר מבוסס על מעצרו של סנואו בשנת 1989 בעת שהיה מואשם בניסיון לביצוע רצח, אך האישומים נגדו הופחתו לתקיפה בנסיבות מחמירות. סך הכל היה במעצר במשך שנה.

השיר זכה להצלחה רבה ברחבי העולם. הוא שהה שבעה שבועות ברציפות במצעד בילבורד הוט 100. באירופה דורג השיר במקום הראשון בגרמניה, אירלנד, דנמרק, שוודיה, פינלנד, נורגויה ושווייץ, וכן במצעד האירופי של מגזין בילבורד. בבריטניה דורג השיר במקום השני. בשנת 2007 דורג Informer במקום ה-84 במצעד שירי שנות ה-90 שערך ערוץ VH1.

הווידאו קליפ לשיר בוים על ידי ג'ורג' סמינרה.

## קישורים חיצוניים

## הערות שוליים

קטגוריה:שירי 1992
קטגוריה:סינגלי בכורה מ-1992
קטגוריה:שירים באנגלית
קטגוריה:שירי דאנסהול
קטגוריה:שירי היפ הופ קנדיים
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון במצעד הסינגלים האירי
הבטחת בחירות

**הבטחת בחירות** היא הבטחה או ערבות לציבור מסוים על ידי מועמד או מפלגה פוליטית המנסים לזכות בבחירות.

ברחבי העולם המערבי, סביר שמפלגות ימלאו את הבטחות הבחירות שלהן. דוגמה לכך היא ארצות הברית שבה פוליטיקאים מבטיחים הבטחות שנחשבות הבטחות חשובות באשר למדיניות שתקבע את הבחירות בארצות הברית. בעקבות זאת על פי מחקר שמצא שבמהלך ה-30 השנים האחרונות, חברי קונגרס הן דמוקרטים והן רפובליקנים הצביעו בקנה אחד עם פלטפורמות המפלגה שלהם בהתאמה, 74% ו-89% מהזמן, בהתאמה.

מחקר שנערך בשנת 2017 בכתב העת האמריקאי American Journal of Political Science מצא כי לפחות ב-12 מדינות (אוסטריה, בולגריה, קנדה, גרמניה, אירלנד, איטליה, הולנד, פורטוגל, ספרד, שוודיה, בריטניה וארצות הברית) מפלגות פוליטיות לעיתים קרובות ממלאות את הבטחותיהן לבוחרים.

## ראו גם
* מצע

## קישורים חיצוניים
* 
* 

## הערות שוליים

קטגוריה:בחירות
קטגוריה:מונחים ומושגים בפוליטיקה
Back to Brooklyn

**Back to Brooklyn** (בעברית: **בחזרה לברוקלין**) הוא אלבום הופעה חיה של הזמרת ברברה סטרייסנד, אשר יצא ב-25 בנובמבר 2013. האלבום הוקלט במשך שני לילות כאשר בשני הלילות האלו הזמרת הופיעה בברוקלין ארצות הברית במהלך סיבוב ההופעות שלה "Barbra: Live".

האלבום דורג במספר מצומצם של מדינות והן: בריטניה, גרמניה, הולנד ובלגיה אך באף אחד מהן לא הצליח להגיע לעשרים העליונים או לקבל מעמד כלשהו.

## רשימת רצועות
#"Back to Brooklyn"
#"As If We Never Said Goodbye"
#""
#"Nice 'N' Easy" / "That Face"
#"The Way He Makes Me Feel"
#"Bewitched, Bothered and Bewildered"
#"Didn't We"
#"Smile" (בשיתוף איל וולו)
#"Q&A"
#"Sam, You Made The Pants Too Long"
#""
#"The Way We Were " / "Through The Eyes of Love"
#"Being Good Isn't Good Enough"
#"Rose's Turn" / "Some People" / "Don't Rain on My Parade"
#"I Remember Barbra"
#"You're the Top"
#"What I'll Do" / "My Funny Valentine"
#"Lost Inside of You"
#"Evergreen"
#"Nature Boy"
#""
#"People"
#"Here's to Life"
#"Make our Garden Grow" / "Somewhere "
#"Some Other Time"
#"Happy Days Are Here Again"

## מיקומי שיא

## קישורים חיצוניים

## הערות שוליים

קטגוריה:אלבומי ברברה סטרייסנד
קטגוריה:אלבומי הופעה באנגלית
קטגוריה:אלבומי חברת קולומביה רקורדס
גיולה לזאר

**גיולה לזאר** (בהונגרית: **Lázár Gyula**; 8 בפברואר 1911 – 27 בפברואר 1983) היה כדורגלן ומאמן הונגרי, ששיחק בעמדת המגן שמאלי.

## ביוגרפיה

לזאר נולד ב-24 בינואר 1911 בצפון-מזרח מחוז בקש שבאימפריה האוסטרו-הונגרית. במשך כל הקריירה שיחק בענקית הונגריה פרנצווארוש ועשה את הופעת בכורתו בליגה ההונגרית ב-1930. לזאר תפס את מקומו שם במהירות ושיחק לצד ג'רג' שארושי (שעוד לא שיחק בהתקפה באותו הזמן) ואנטל ליקה. בעונת 1931/32 הם זכו באליפות הראשונה שלו מבלי לוותר על אף נקודה ובעונה אחר כך אומנם סיימו במקום השלישי בליגה, אך הם זכו בגביע עם ניצחון 1–11 על היריבה אויפשט. באותה שנה נבחר לזאר לשחקן ההונגרי הטוב ביותר.

המגן שמאלי הדקיק והקליל רגליים התפתח להיות לאחד משחקני הכיסוי הטובים בהונגריה, ובעונת 1933/34 זכה באליפות שנייה אך הם הפסידו בחצי גמר גביע מיטרופה לבולוניה, ועונה אחר כך לספרטה פראג החזקה בגמר. ההצלחה הגדולה שלו ושל פרנצווארוש הגיעה ב-1937 בה שיחק בהגנה לצד גיולה פולגאר ובלה מגדה, והם זכו בגביע מיטרופה וסיימו במקום השני בליגה. בשנים הבאות הם זכו בתארים נוספים ולזאר שסיים את הקריירה ב-1943 זכה בסך הכל ב-5 תוארי אליפות, 4 גביעים ובגביע מיטרופה אחד.

לאחר סיום הקריירה היה לזאר מאמן לתקופה קצרה, ובסוף שנות החמישים היה חלק מצוות המאמנים של נבחרת מצרים שבראשו היה חברו לנבחרת בעבר פאל טיטקוש. הם זכו בגביע אפריקה ב-1959 ובסוף שנות השישים אימן את פנאתינאיקוס מיוון. הוא נפטר ב-27 בפברואר 1983 בבודפשט בירת הונגריה בגיל 72.

### נבחרת הונגריה
לאחר שלא עבר זמן רב מאז שהאחראים לבחירת השחקנים בנבחרת גילו את יכולותיו של לזאר הוא ערך את הופעת הבכורה בנבחרת הונגריה, בניצחון 2–6 על שווייץ במסגרת גביע מרכז אירופה של 32–1931. הוא היה שותף בשני משחקי הנבחרת במונדיאל 1934 בו כשלה נגד אוסטריה ברבע הגמר.

לזאר כבש את שערו היחידי באוקטובר 1936 נגד רומניה, ושנתיים אחר כך השתתף במונדיאל 1938. באותו טורניר פתח בעמדה הלא מוכרת לו כמגן ימני בשמינית הגמר, אך מאז חזר לעמדתו הטבעית בצד שמאל. הונגריה הגיעה עד לגמר בו הפסידה לאיטליה 4–2. לזאר המשיך לשחק גם אחרי המונדיאל, לעיתים קרובות לצד בלה שארושי, והוא ערך את משחקו האחרון בה באפריל 1941 בניצחון 0–7 על גרמניה.

## תארים
;פרנצווארוש
*אליפות הונגריה (5): 1932, 1934, 1938, 1940, 1941
*הגביע ההונגרי (4): 1933, 1935, 1942, 1943
*גביע מיטרופה: 1937
;נבחרת הונגריה
*סגנית גביע העולם: 1938
;אישיים
*שחקן השנה בהונגריה: 1933

## קישורים חיצוניים

קטגוריה:כדורגלני נבחרת הונגריה
קטגוריה:כדורגלני פרנצווארוש
קטגוריה:כדורגלני מונדיאל 1934
קטגוריה:כדורגלני מונדיאל 1938
קטגוריה:הונגרים שנולדו ב-1911
קטגוריה:הונגרים שנפטרו ב-1983